[image: image1.jpg]



שאלות ותשובות- SHR
למה הכוונה הרגשת חום קלה, האם הטיפול כואב?
הסרת שיער דורשת חימום של זקיקי השיער. טכנולוגית ה SHR עובדת בצורה שונה משאר הטכנולוגיות בהן משתמשים היום, ולא גורמת לתחושת כאב תוך כדי חימום הזקיק. עם זאת, כאשר קיימת צפיפות גבוהה של זקיקים באזור המטופל והשערות הן עבות ושחורות, בלתי נמנע שתיווצר הרגשה קלה של חום. בשום אופן אין הדבר זהה לתחושת הכאב שמסבות השיטות המקבילות. 
אך עדיין יש לזכור שתחושת כאב הינה תחושה אישית המשתנה מאדם לאדם.

לכמה טיפולים ניתן לצפות בשיטת SHR?

בשיטת SHR  ניתן לצפות לתוצאות של כ 80% ( אין הסרת שיער לצמיתות) בממוצע של 10 טיפולים (כ 6 עד 14 טיפולים ), כאשר המרווחים בין טיפול לטיפול הם של 30-90 יום. 
את התוצאות מתחילים לראות כבר מהטיפול הראשון. 

האם הסרת שיער מסוכנת לבריאות?

הטיפול בשיטת SHR מאושר ע"י רשויות הבריאות בעולם. במהלך עשר השנים בהן קיים שימוש במכשירי הסרת שיער, לא ידוע על תופעות לוואי המסכנות את בריאות המטופל.

האם ניתן לבצע טיפולי הסרת שיער בשיטת SHR בקיץ?

בשיטת SHR, בשונה מטכנולוגיות אחרות, ניתן לבצע טיפולים בקיץ כאשר העור שזוף(אך לא צרוב). עם זאת, יש להמתין חמישה ימים לאחר השיזוף האחרון .

היכן מומלץ לבצע טיפול הסרת שיער בשיטת SHR?

כאשר בוחרים מכון לביצוע טיפול להסרת שיער יש להתחשב במספר גורמים:

· שירות- מתן שירות ברמה גבוהה 
· ותק- על המקום לעבוד מספר שנים בתחום 
· מיומנות- מטפלים מורשים ומיומנים. 
· תחושה- עליך להרגיש נוח וטוב במכון 
· מחיר- הפרמטר הזניח ביותר. מכיוון שמדובר בטיפול פיסי יש לדאוג לאיכות הטיפול יותר ממחירו. 
מהם הגורמים המשפיעים על הצלחת טיפול?

ארבעה גורמים עיקריים משפיעים על הצלחת הטיפול:

1.        מכשיר באיכות גבוהה 

2.        מטפלת מיומנת אשר עברה הכשרה ומבצעת את הטיפול בצורה הטובה ביותר
3.        מטופל המתאים לטיפול. לדוגמא: מטופל בעל שיער לבן, לא יראה תוצאות.
4.        תאום צפיות. לדוגמא: לקוח שתובטח לו הסרה של 100% במספר טיפולים מוגדר, לעולם לא יהיה מרוצה מכיוון שהטיפול לא יענה על ציפיותיו.
 
מה כדאי לרכוש- טיפול בודד או חבילת טיפולים?

ברכישה של טיפול בודד היתרונות ברורים- משלמים רק על מה שמקבלים, המקום בו עוברים את הטיפול חייב לשמור על סטנדרטים גבוהים בכדי שתחזור לטפל אצלו, ואין סיכון כספי שהמקום ייסגר. 

לעומת זאת, מכיוון שהסרת שיער אורכת מספר טיפולים, חבילת טיפולים נמכרת בדרך כלל במחיר זול יותר. במידה והמקום מוצא חן בעינך וביצעת טיפול ניסיון, רכישת חבילה הופכת כדאית יותר מבחינה כלכלית .  

מדוע מגלחים את השיער לפני טיפול?

גילוח השיער מונע מהחלק החיצוני של השערה (החלק הנמצא על פני העור) לקלוט את האנרגיה ובכך לגרום לרגישות בעור או לכוויה. בין טיפול לטיפול יש לגלח את השיער שצמח, ואין להסיר שיער באמצעות שעווה או במכשיר אחר למריטת שיער, כיוון ששימוש זה עשוי לשנות את מחזור צמיחת השערה ולפגוע ביעילות הטיפול. 

מה משך הטיפול?

אורכו של מפגש טיפולי משתנה והוא תלוי בגודל האזור המטופל. בדרך כלל ינוע אורכו של מפגש טיפולי בין מספר דקות עד שעה.

האם הטיפול מתאים לשיער הגודל כלפי פנים העור ויוצר פצעונים?

הטיפול יכול להפחית באופן משמעותי את הופעת הפצעים העמוקים והקשים המופיעים כתוצאה משערות הצומחות כלפי פנים ויוצרות מורסות (פסאודופוליקוליטיס). האנרגיה חודרת לתוך אותם פצעונים אדומים, המסבים סבל רב, ומשמידה את זקיק השערה שבתוכם. הטיפול מתאים במיוחד לאזורים בהם מתגלחים, כמו הפנים והצוואר אצל גברים, ואזור המפשעה אצל נשים.

האם הסרת השיער היא לצמיתות?

שערה נמצאת תמיד באחד משלושת השלבים הבאים: אנגן- שלב הגדילה, קטגן וטלוגן. רק שערות הנמצאות בשלב הגדילה (אנגן) מגיבות לטיפול ונהרסות. לכן, בכל טיפול נתן להסיר באופן קבוע רק חלק מהשערות. ברוב המקרים משיגים בסוף הטיפול הפחתה משמעותית במספר השערות כאשר השיער הנותר הוא לרוב עדין, בהיר יותר ודק בהשוואה לשיער לפני הטיפול. 
כמו בכל טיפולי הסרת השיער הקיימים, לא ניתן להבטיח תוצאה קבועה לכל החיים. במקרים רבים תהיה תוספת מסוימת של שיער לאחר מספר שנים שתדרוש טיפול לחיזוק התוצאה הראשונית. 

